**Drejebog**

Inden arrangementet skal flg. indsendes til DFU.

* Invitation (Skal være på DFU’s hjemmeside min. 4 uger før)
* Program (Skal sendes ud til deltagere og DFU min. 1 uge før arrangementet)
* Deltagerliste (Skal sendes ud til deltagere min. 1 uge før arrangementet)
* Budget (skal udarbejdes så tidligt som muligt)

Efter arrangementet skal flg. indsendes til DFU:

* Endeligt regnskab
* Endelig deltager liste
* Udgiftsbilag fra alle instruktører

For at der kan afholdes idrætslejr skal der være min. 15 deltagere, undervises over min. 3 dage – min. 18 timers aktivitet fordelt over det antal dage aktiviteten er. Program kan indeholde (gerne flere af elementerne) undervisning, foredrag, praktiske øvelser på jorden, briefing, spring, debriefing, evaluering m.m.